
	REPUBLIKA HRVATSKA
BJELOVARSKO-BILOGORSKA ŽUPANIJA
GRAD ČAZMA
 GRADONAČELNIK 



KLASA: 601-02/22-01/01
URBROJ: 2103-2-02/01-22-3
Čazma, 2.2.2022.


Na temelju članka 50.  Statuta Grada Čazme (“Službeni vjesnik” Grada Čazme broj  13/21), Gradonačelnik Grada Čazme donosi


JAVNI POZIV 
za iskazivanje interesa za sufinanciranje privatnih dječjih vrtića i obrta dadilja 
na području Grada Čazme


Članak 1. 

	Predmet ovog Javnog poziva je iskazivanje interesa za sufinanciranje privatnih dječjih vrtića i obrta dadilja na području Grada Čazme.

Članak 2. 

	Korisnici sufinanciranja mogu biti svi registrirani privatni dječji vrtići koji imaju odobrenje nadležnog ministarstva (privatni dječji vrtići osnovani sukladno Zakonu o predškolskom odgoju i obrazovanju te upisani u sudski registar) te obrti s registriranom djelatnosti dadilja (djelatnost dadilja upisanih u obrtni registar koji ispunjavaju uvjete za obavljanje djelatnosti dadilje sukladno odredbama Zakona o dadiljama).
 
Članak 3. 

Grad Čazma sufinancirati će privatne dječje vrtiće i obrte koji su registrirani na području Grada Čazme, obavljaju djelatnost na području Grada Čazme, za svu upisanu djecu koja imaju prebivalište na području Grada Čazme. Grad Čazma sufinancirati će uslugu redovnog 10-satnog programa ranog i predškolskog odgoja i obrazovanja.
Iznos sufinanciranja Grada Čazme odredit će se sukladno trenutnoj ekonomskoj cijeni u Dječjem vrtiću Pčelica Čazma, na način da roditelji plaćaju istu cijenu usluge kao u Dječjem vrtiću Pčelica Čazma, a ostatak do pune ekonomske cijene sufinancirati će Grad Čazma. 




Članak 4. 
Svi zainteresirani moraju se javiti pismom namjere na adresu Grada Čazme, Trg Čazmanskog kaptola 13, 43240 Čazma, cazma@cazma.hr, a odnosi Grada Čazme i zainteresiranih pravnih osoba uredit će se posebnim Ugovorom. 	

Članak 5. 
Ovaj Javni poziv za iskazivanje interesa je trajno otvoren i stupa na snagu danom donošenja. 


      							GRADONAČELNIK:

						                Dinko Pirak, prof.

